“Ek gaan na geen politieke party toe nie, ek gaan resign as ’n member van die DA en ook as ’n lid van die raad as gevolg van my gesondheid.
Hy sê oor die DA-aktiviste: “Ek gaan ’n saak maak van aanranding met die opset om my ernstig te beseer en ook van diefstal vir my bag wat gegryp is.”
Intussen het die aanwesige raadslede ooreengekom dat die voormalige burgemeester, Athol Trollip, ’n dissiplinêre proses sal ondergaan vir die “uitlek” van ’n vertroulike munisipale verslag aan die DA-leier, Mmusi Maimane.
Trollip word daarvan beskuldig dat hy die raad se reëls oortree het deur laas jaar forensiese verslae aan Maimane te oorhandig.
Dié verslae, saamgestel deur die ouditeursfirma PricewaterhouseCoopers (PwC), het na bewering bewyse van onbehoorlikheid gedrag deur Bobani terwyl hy die burgemeesterskomiteelid vir openbare gesondheid was.
Bobani het op die raadsvergadering gesê daar is ’n “nuwe sheriff in town” en die nuwe leierskap beweeg aan sonder die DA en sy koalisievennote.
Trollip sê hulle het nie Vrydag se vergadering bygewoon nie, want die koalisie erken nie die “onwettig verkieste” speaker en uitvoerende bestuur nie. “Ons gaan na die Churchill-dam toe om die Here te dank vir die reën.”